
Parlamentul României
Camera Deputaţilor
Comisia pentru muncă şi protecţie socială

	Bucureşti,
	22 septembrie 2020

	Nr.
	4c-9/736



Către
BIROUL PERMANENT AL CAMEREI DEPUTAŢILOR


Vă înaintăm, alăturat, raportul de înlocuire asupra proiectului de Lege  pentru modificarea art.65 alin.(5) din Legea nr.263/2010 privind sistemul unitar de pensii publice, retrimis Comisiei pentru muncă şi protecţie socială, cu adresa nr. PLx 657/2018 din 8 septembrie 2020, în vederea reexaminării şi întocmirii unui nou raport.

Menţionăm că proiectul de lege a fost retrimis comisiei în temeiul  Regulamentului Camerei Deputaţilor, republicat, conform înţelegerii din Comitetul liderilor grupurilor parlamentare.  

Prezentul raport înlocuieşte raportul comisiei depus cu nr. 4c-9/894 în data de 23 iulie 2020.


PREŞEDINTE,
ADRIAN SOLOMON

RAPORT DE ÎNLOCUIRE
asupra proiectului de Lege pentru modificarea art.65 alin.(5) din Legea nr.263/2010 privind sistemul unitar de pensii publice

În conformitate cu prevederile Regulamentului Camerei Deputaţilor, republicat, Comisia pentru muncă şi protecţie socială a fost sesizată, prin adresa nr. PLx 657/2018 din 8 septembrie 2020, cu proiectul de Lege pentru modificarea art.65 alin.(5) din Legea nr.263/2010 privind sistemul unitar de pensii publice, trimis comisiei în vederea reexaminării şi întocmirii unui nou raport.

Proiectul de lege are ca obiect de reglementare modificarea alin.(5) al art.65 din Legea nr.263/2010, cu modificările şi completările ulterioare, urmărindu-se extinderea categoriilor de persoane care beneficiază de reducerea vârstei standard de pensionare cu 2 ani, fără penalizare, dacă au locuit cel puţin 30 de ani în unele zone afectate de poluarea remanentă, precum şi pe o rază de 8 km în jurul acestora.

În urma reluării dezbaterilor în şedinţa online a comisiei din 15 septembrie 2020, membrii Comisiei au hotărât, cu majoritate de voturi (un vot împotrivă), adoptarea proiectului de lege cu amendamente. La dezbateri au participat toţi cei 24 de deputaţi, membri ai comisiei.

Menţionăm că prezentul raport înlocuieşte raportul comisiei depus cu nr. 4c-9/894 în data de 23 iulie 2020.

Proiectul de lege a fost adoptat de Senat în şedinţa din 29 octombrie 2018.

La întocmirea prezentului raport, Comisia a avut în vedere:
· avizul favorabil al Consiliului Legislativ (nr.621/19.07.2018)
· avizul negativ al Consiliului Economic şi Social (nr.3673/03.07.2018)
· avizul favorabil al Comisiei pentru sănătate şi familie (nr.4c-8/436/04.12.2018)
· avizul favorabil al Comisiei juridice, de disciplină şi imunităţi (nr.4c-13/1015/05.03.2019)
· avizul negativ al Comisiei pentru buget, finanţe şi bănci (nr.4c-2/863/09.04.2019)
· avizul favorabil al Comisiei pentru drepturile omului, culte şi problemele minorităţilor naţionale 
(nr.4c-6/585/14.11.2018)
· avizul negativ al Comisiei pentru egalitatea de şanse pentru femei şi bărbaţi (nr.4c-20/592/04.12.2018)
· punctul de vedere, negativ, al Guvernului (nr. 1565/20.08.2018).

La dezbateri a participat, în conformitate cu prevederile art.55 din Regulamentul Camerei Deputaţilor, republicat, cu modificările ulterioare, dl Alin Ignat – Secretar de Stat în cadrul Ministerului Muncii şi Protecţiei Sociale.

Proiectul de lege face parte din categoria legilor organice, conform prevederilor art.73 alin.(3) din Constituţia României, republicată. 

Camera Deputaţilor este Cameră decizională, potrivit prevederilor art.75 din Constituţia României şi ale art.91 din Regulamentul Camerei Deputaţilor, republicat.

În urma finalizării dezbaterilor, Comisia propune plenului Camerei Deputaţilor, adoptarea proiectului de lege cu amendamente, redate în anexa care face parte integrantă din prezentul raport. 



			PREŞEDINTE,						SECRETAR,
			Adrian Solomon						Violeta Răduţ







Întocmit,
[bookmark: OLE_LINK1][bookmark: OLE_LINK2]Consilier parlamentar Elena Anghel 
Consilier parlamentar Camelia Revenco


ANEXA

AMENDAMENTE ADMISE

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text 
act normativ de bază
	Text 
adoptat de Senat
	Text propus de Comisie 
(autor amendament)
	Motivare

	1.
	
__
	
Titlul legii

Lege pentru modificarea art.65 alin.(5) din Legea nr.263/2010 privind sistemul unitar de pensii publice

	
Nemodificat 
	

	2.
	
__
	
Articol unic. - La articolul 65 din Legea nr.263/2010 privind sistemul unitar de pensii publice, publicată în Monitorul Oficial al României, Partea I, nr. 852 din 20 decembrie 2010, cu modificările și completările ulterioare, alineatul (5) se modifică și va avea următorul cuprins:




	
Nemodificat 
	
Pentru respectarea normelor de tehnică legislativă.


	3.
	
Art.65, alin.(5)

“(5) Persoanele care au locuit cel puțin 30 de ani în zonele afectate de poluarea remanentă din cauza extracției, preparării și arderii cărbunelui sau a șisturilor bituminoase, a extracţiei şi preparării minereurilor de uraniu, a extracției și prelucrării minereurilor feroase și neferoase cu conținut de praf sau de emisii de gaze cu efect de seră, de amoniac și derivate, de cupru, plumb, sulf, cadmiu, arseniu, zinc, mangan, fluor, clor, feldspat și siliciu ori de radiații din minereuri radio-active, hidrogen sulfurat, crom trivalent, crom hexavalent, cianuri, de pulberi metalice și/sau de cocs metalurgic, respectiv în localitățile Baia Mare, Călăraşi, Copșa Mică, Drobeta-Turnu-Severin, Slatina, Târgu Mureș, Târnăveni, Turnu Măgurele, precum şi în localităţile Aninoasa, Baia de Criș, Băița, Brad, Călan, Certej, Criscior, Deva, Ghelari, Hunedoara, Lupeni, Orăștie, Petrila, Petroșani, Șoimuș, Teliuc, Uricani, Vețel, Vulcan din județul Hunedoara, localităţile Abrud, Baia de Arieş, Lupşa, Roşia Montană şi Zlatna din judeţul Alba, localitatea Slobozia din judeţul Ialomiţa, localităţile Iacobeni şi Vatra Dornei din judeţul Suceava, localităţile Margina, Nădrag şi Tomeşti din judeţul Timiş, localităţile Berbeşti şi Râmnicu Vâlcea din judeţul Vâlcea, pe o rază de 8 km în jurul acestor localități, beneficiază de reducerea vârstei standard de pensionare cu 2 ani fără penalizarea prevăzută la alin.(4).”

(din Legea nr.201/2020)
	 


“(5) Persoanele care au locuit cel puțin 30 de ani în zonele afectate de poluarea remanentă din cauza extracției, şi/sau prelucrării minereurilor neferoase cu conținut de cupru, plumb, sulf, cadmiu, arseniu, zinc, mangan, fluor, clor, a pulberilor metalice și/sau de cocs metalurgic, precum și a emisiilor de amoniac și derivate, respectiv Baia Mare, Călăraşi, Copșa Mică, Zlatna, Târgu Mureș, Slatina, Turnu Măgurele şi Râmnicu Vâlcea, pe o rază de 8 km în jurul acestor localități, beneficiază de reducerea vârstei standard de pensionare cu 2 ani fără penalizarea prevăzută la alin.(4).”
	


“(5) Persoanele care au locuit cel puțin 30 de ani în zonele afectate de poluarea remanentă din cauza extracției, preparării și arderii cărbunelui sau a șisturilor bituminoase, a extracţiei şi preparării minereurilor de uraniu, a extracției și prelucrării minereurilor feroase și neferoase cu conținut de praf sau de emisii de gaze cu efect de seră, de amoniac și derivate, de cupru, plumb, sulf, azot, fosfor, cadmiu, arseniu, zinc, mangan, fluor, clor, feldspat și siliciu ori de radiații din minereuri radio-active, hidrogen sulfurat, crom trivalent, crom hexavalent, cianuri, de pulberi metalice și/sau de cocs metalurgic, a prelucrării țițeiului sulfuros, desulfurarea benzinei, a țițeiului parafinos şi neparafinos, a distilării țițeiului în vederea producerii păcurii și a uleiurilor, respectiv în localitățile Baia Mare, Călăraşi, Copșa Mică, Drobeta-Turnu-Severin, Slatina, Târgu Mureș, Târnăveni, Turnu Măgurele, precum şi în localităţile Aninoasa, Baia de Criș, Băița, Brad, Călan, Certej, Criscior, Deva, Ghelari, Hunedoara, Lupeni, Orăștie, Petrila, Petroșani, Șoimuș, Teliuc, Uricani, Vețel, Vulcan din județul Hunedoara, localităţile Abrud, Baia de Arieş, Lupşa, Roşia Montană şi Zlatna din judeţul Alba, localitatea Băiţa din judeţul Bihor, localităţile Bacău şi Oneşti din judeţul Bacău, localitățile Crizbav, Victoria și Făgăraș din județul Brașov, localităţile Anina, Armeniș, Ciudanovița, Moldova Nouă, Oțelu Roșu şi Reșița din judeţul Caraş-Severin, localităţile Aghireşu, Câmpia Turzii, Căpuşu Mare, Dej, Iara şi Turda din judeţul Cluj, localitatea Năvodari din judeţul Constanţa, localitatea Baraolt din judeţul Covasna, localitatea Galaţi din judeţul Galaţi, localităţile Brăneşti, Bâlteni, Bustuchin, Câlnic, Drăgotești, Fărcășești, Ioneşti, Mătăsari, Motru, Negomir, Plopşoru, Prigoria, Roșia de Amaradia, Rovinari, Urdari şi Turceni din judeţul Gorj, localităţile Ciulniţa şi Slobozia din judeţul Ialomiţa, localităţile Brazi şi Ploiești din judeţul Prahova, localităţile Iacobeni şi Vatra Dornei din judeţul Suceava, localităţile Fârdea, Margina, Nădrag şi Tomeşti din judeţul Timiş, localitatea Mina Altân Tepe din judeţul Tulcea, localităţile Berbeşti şi Râmnicu Vâlcea din judeţul Vâlcea, pe o rază de 8 km în jurul acestor localități, beneficiază de reducerea vârstei standard de pensionare cu 2 ani fără penalizarea prevăzută la alin.(4).”

Autori: deputaţi Vişan George, Moldovan Sorin, Iancu Iulian, Muşoiu Ştefan, Babuş Radu, Dumitrache Ileana-Cristina, Găină Mihăiţă, Vîlceanu Dan, Éva Andrea Csép şi senatori Brăiloiu Tit Liviu şi Mihu Ştefan

	
Este absolut necesară completarea listei localităților afectate de poluare. 
Propunerea de completare este fundamentată de măsurători concrete care demonstrează modul în care este afectată starea de sănătate a populației din aceste localități.

Localitatea Navodari este într-o zona afectată de poluarea produsă de Combinatul de îngrășăminte Chimice Năvodari. Combinatul a fost pus în funcțiune în anul 1958, de atunci dezvoltându-se în diverse etape, cu suplimentarea numărului de fabrici, ajungând la : patru instalații de obținere a acidului sulfuric prin arderea minereului de fier – pirita – în cuptoare cu pat fluidizat, două instalații de obținere a acidului fosforic din rocă fosfatică, două de obținere a fluorurii de aluminiu din alumina, una de obținere a criolitului și alte produse de mic tonaj. Funcționarea acestor fabrici a dus la un rulaj de aproape 8000 de persoane. Zeci de ani la rând și mai rar în prezent, orașul a fost învăluit în nori de pulberi, în principal cenușă de pirită și nori de gaze sufocante cu conținut de oxizi de sulf și fosfor.
Ambele Combinate sunt poluatoare atât a atmosferei ( emisii de dioxid de sulf, trioxid de sulf, pentaoxid de fosfor , fosfor, dioxid de carbon, pulberi de rocă fosfatică , pirită și mai ales cenușă de pirită) , cât și a solului (pulberi enumerate anterior, iar la Năvodari fosfogipsul din bataluri, care are și remanență radioactivă) și a pânzei de apă freatică (prin deversările accidentale sau prin ape pluviale necontrolate ).
Cele menționate mai sus au și un efect nociv asupra sănătății locuitorilor, dar mai ales a celor care lucrează în Combinate.  Gravitatea problemei este accentuată de distanța foarte mică dintre amplasamentul combinatelor și spațiile populate învecinate, acestea fiind, în ambele cazuri, situate foarte aproape de un număr mare de localități.

